Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 387/11/8802	Košice I, 23.2.2012
EEČ : 2-63-68-2012

U Z N E S E N I E

Trestná vec:	obvinená XXXXX a spol.  
Prečin:	ohrozovanie mravnej výchovy mládeže podľa § 211 odsek 3 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
v Košiciach v dobe od 02.09.2010 do 31.05.2011 ako zákonní zástupcovia maloletých detí XXXXX, nar. XXXXX, XXXXX, nar. XXXXX a XXXXX, nar. XXXXX im umožnili viesť záhaľčivý  život po dlhší čas  tým, že ako žiaci Špeciálnej základnej školy, XXXXX vymeškali v školskom roku 2010/11 maloletý XXXXX celkovo 396 neospravedlnených vyučovacích hodín, maloletý XXXXX celkovo 149 neospravedlnených vyučovacích hodín a maloletý XXXXX 207 neospravedlnených vyučovacích hodín
Podľa §216 odsek 2 Trestného poriadku je určená všetkým obvineným skúšobná doba v trvaní 12 mesiacov.
Z priloženého spisového materialu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	
	Policajný orgán Okresného riaditeľstva PZ, Odbor kriminálnej polície v Košiciach uznesením zo dňa 29.06.2011 sp. zn. XXXXX a XXXXX za prečin ohrozovanie mravnej výchovy mládeže podľa § 211 ods. 1 písm. b /, ods. 3 písm. a / Trestného zákona, ktorého sa dopustili tak, ako je to uvedené vo výrokovej časti tohto uznesenia.

	Obvinení v prípravnom konaní vyhlásili, že skutok spáchali a súhlasili, aby trestné stíhanie bolo voči ním v prípravnom konaní podmienečne zastavené, pričom svojím konaním nespôsobili žiadnu škodu.

	V priebehu skráteného vyšetrovania boli vypočutí poškodená XXXXX XXXXX, svedkovia XXXXX, XXXXX, ktorých výpovede spolu s  ďalšími zabezpečenými listinnými dôkazmi preukazujú trestnú činnosť obvinených.

	V  zmysle  ustanovenia  §  216 ods. 1 písm. a, b, c / Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu  podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Skúšobná doba sa začína právoplatnosťou uznesenia o podmienečnom zastavení trestného stíhania ( § 216 ods. 2 Tr. poriadku ).

	Ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje ( § 217 ods. 1 Tr. poriadku ).

	Obvinení XXXXX a XXXXX svojim konaním nespôsobili žiadnu škodu. Z  miesta bydliska sú obvinení hodnotení všeobecne, priestupkovo nebolo riešení. Obvinení boli doteraz súdne trestaní jedenkrát a to ešte v roku 1989. 

	S poukazom na osobu obvinených, priznanie sa k trestnému činu boli splnené všetky podmienky na podmienečné zastavenie trestného stíhania v zmysle citovaného ustanovenia. Podľa § 216 ods. 2 Tr. poriadku bola obvineným stanovená skúšobná doba v trvaní 12 mesiacov.
Poučenie:
Proti tomuto uzneseniu je prípustná  sťažnosť, ktorú  možno podať do troch dní od jeho oznámenia na Okresnú prokuratúru XXXXX I.                         Sťažnosť má odkladný účinok.

Mgr. Jozef Stanko
prokurátor